ՀԱՅՏԱՐԱՐՈՒԹՅՈՒՆ ԹԻՎ 10
«ԱԳԱՐԱԿԻ ՄՍՈՒՐ-ՄԱՆԿԱՊԱՐՏԵԶ» ՀՈԱԿ-Ի ՇՎԱՆԻՁՈՐԻ  ՄԱՍՆԱՃՅՈՒՂԻ ՂԵԿԱՎԱՐ/ԴԱՍՏԻԱՐԱԿԻ
ԹԱՓՈՒՐ ՀԱՍՏԻՔԸ ԶԲԱՂԵՑՆԵԼՈՒ ՄԱՍԻՆ

                                                                                                                 Ք.Ագարակ
                                                                                                              31.07.2026թ.

  ՀՀ Սյունիքի մարզի Ագարակ քաղաքի «Ագարակի մսուր-մանկապարտեզ» ՀՈԱԿ-ի Շվանիձորի մասնաճյուղի  ղեկավար/դաստիարակի 1  դրույք թափուր հաստիքը համալրելու նպատակով մրցույթ հայտարարելու մասին

  Համաձայն ԿԳՄՍ նախարարի 17 փետրվարի 2022 թ. N 08-Ն հրամանի՝  «Ագարակի մսուր-մանկապարտեզ» ՀՈԱԿ-ը հայտարարում է մրցույթ՝  «Ագարակի մսուր-մանկապարտեզ» ՀՈԱԿ–ի Շվանիձորի մասնաճյուղում ղեկավար/դաստիարակի համար՝ 1 դրույքով: 1 դրույքաչափը՝ համաձայն Մեղրու ավագանու 10.04.2025 թ. թիվ  48-Ա որոշման սահմանվել է 138 500 /հարյուր երեսունութ հազար հինգ հարյուր /ՀՀ դրամ:
[bookmark: _GoBack]  Փաստաթղթերն ընդունվում են ՀՀ Սյունիքի մարզ, ք.Ագարակ , Գարեգին Նժդեհ 1 հասցեում:
Փաստաթղթերի ընդունման վերջնաժամկետ է սահմանվում՝ 02.09.2026թ.: 
Մրցույթի օր է սահմանվում` 09.09.2026թ:
Անհարաժեշտ է ներկայացնել ստորև ներկայացված փաստաթղթերը`
1)դիմում (Ձև 1).
2)կրթության մասին փաստաթուղթ (դիպլոմ).
3)անձը հաստատող փաստաթուղթ.
4)աշխատանքային ստաժի վերաբերյալ տեղեկանք կամ աշխատանքային գրքույկ (առկայության դեպքում).
5)ինքնակենսագրություն (Ձև 4).
6) մեկ լուսանկար` 3x4 չափի.
7)այլ պետությունների քաղաքացիները` Հայաստանի Հանրապետությունում աշխատելու իրավունքը հավաստող փաստաթուղթ.
8)Հայաստանի Հանրապետության արական սեռի քաղաքացիները ներկայացնում են նաև զինվորական գրքույկ կամ զինվորական կցագրման վկայական.
9)հրատարակված հոդվածների ցանկ կամ գիտական կոչումը հավաստող փաստաթղթեր (դրանց առկայության դեպքում):
Աշխատանքային լիազորություններ և պարտականություններ`
1) իրականացնում է մասնաճյուղի ուսումնադաստիարակչական, վարչատնտեսական աշխատանքների ընթացիկ ղեկավարումը.
2) ապահովում է մասնաճյուղի աշխատանքների բնականոն ընթացքը՝ հաստատության ուսումնադաստիարակչական պլանավորմանը համապատասխան.
3) անցկացնում է մեթոդժամեր, սեմինարներ, անհատական և խմբային խորհրդատվություններ, բաց պարապմունքներ.
4) մասնաճյուղի դաստիարակների հետ համատեղ աշխատանքներ է տանում սաների համակողմանի զարգացման համար.
5) հաստատության տնօրենին, բուժքրոջը, ծնողներին ժամանակին տեղեկացնում է սաների առողջական վիճակի փոփոխությունների մասին.
6) մասնակցում է մանկավարժական խորհրդի նիստերին, հրավիրված մեթոդ ժամերին, սեմինարներին.
7) պատասխանատու է մասնաճյուղին ամրակցված գույքի, մասնաճյուղին հատկացված ուսումնական նյութերի և պարագաների, տեխնիկական միջոցների համար:
 Մասնաճյուղի ղեկավարի պաշտոնը զբաղեցնողը պետք է՝
1) տիրապետի համակարգչով և ժամանակակից այլ տեխնիկայով աշխատելու հմտություններին.
2) իմանա ստորև նշված նորմատիվ իրավական ակտերի այն դրույթները, որոնք վերաբերում են կրթության բնագավառին, կանոնակարգում են պաշտոնի նկարագրով ամրագրված լիազորությունները`
ա. Հայաստանի Հանրապետության Սահմանադրությունը, «Կրթության մասին», «Հանրակրթության մասին», «Նախադպրոցական կրթության մասի», «Լեզվի մասին», «Երեխայի իրավունքների մասին», «Պետական ոչ առևտրային կազմակերպությունների մասին», «Լիցենզավորման մասին» օրենքները, Հայաստանի Հանրապետության աշխատանքային օրենսգիրքը, «Նախադպրոցական ուսումնական հաստատության օրինակելի կանոնադրությունը», Նախադպրոցական կրթության պետական կրթական չափորոշիչը, կրթության պետական կառավարման լիազորված մարմնի համապատասխան նորմատիվ իրավական ակտերը.
բ. մանկավարժության, հոգեբանության, ֆիզիոլոգիայի, հիգիենայի հիմունքները, ուսումնամեթոդական փաստաթղթերի վարման սկզբունքները:
 Որակավորման պահանջները` մասնաճյուղի ղեկավարի պաշտոն զբաղեցնողը պետք է ունենա` միջին կամ բարձրագույն մանկավարժական կրթություն կամ վերջին տասը տարվա ընթացքում նախադպրոցական կրթության ոլորտի աշխատանքի առնվազն երեք տարվա մանկավարժական գործունեության ստաժ:
  Մրցույթին կարող են մասնակցել նաև ԿԳՄՍ նախարարի 2025 թ. հուլիսի 22-ի «Նախադպրոցական մանկավարժության, հոգեբանության եվ ուսումնամեթոդական հմտություններ ապահովող միջին մասնագիտական կամ բարձրագույն ուսումնական հաստատության կողմից իրականացվող մոդուլի երաշխավորման կարգը հաստատելու մասին» N 57-Ն  հրամանով երաշխավորված նախադպրոցական մանկավարժության, հոգեբանության և ուսումնամեթոդական հմտություններ ապահովող մոդուլով իրականացվող դասընթացի միջոցով առնվազն 20 կրեդիտ հավաքած անձինք: 
Հավելյալ տեղեկությունների համար կարող եք զանգահարել 098-81-22-58
Հասցե` ՀՀ, Սյունիքի մարզ, քաղաք Ագարակ ,Գարեգին Նժդեհ 1
Վեբ կայք` meghri.am
Էլ. փոստ` agarakimankapartez@gmail.com



ՀԱՅՏԱՐԱՐՈՒԹՅՈՒՆ ԹԻՎ 11
«ԱԳԱՐԱԿԻ ՄՍՈՒՐ-ՄԱՆԿԱՊԱՐՏԵԶ»  ՀՈԱԿ-Ի ՇՎԱՆԻՁՈՐԻ  ՄԱՍՆԱՃՅՈՒՂԻ ԴԱՍՏԻԱՐԱԿԻ
ԹԱՓՈՒՐ ՀԱՍՏԻՔԸ ԶԲԱՂԵՑՆԵԼՈՒ ՄԱՍԻՆ
                                                                                                              Ք.Ագարակ                                                                                                              
    31.07.2026թ.


ՀՀ Սյունիքի մարզի Ագարակ քաղաքի «Ագարակի մսուր-մանկապարտեզ» ՀՈԱԿ-ի Շվանիձորի մասնաճյուղում դաստիարակի 0,5  դրույք թափուր հաստիքը համալրելու նպատակով մրցույթ հայտարարելու մասին։
Համաձայն ԿԳՄՍ նախարարի 17 փետրվարի 2022 թ. N 08-Ն հրամանի՝ «Ագարակի մսուր-մանկապարտեզ» ՀՈԱԿ-ը հայտարարում է մրցույթ՝ «Ագարակի մսուր-մանկապարտեզ» ՀՈԱԿ–ի Շվանիձորի մասնաճյուղում դաստիարակի համար՝ 0,5 դրույքով: 0,5 դրույքաչափը՝ համաձայն Մեղրու ավագանու 10.04.2025թ թիվ  48-Ա որոշման սահմանվել է 69 250 /վաթսունինը հազար երկու հարյուր հիսուն / ՀՀ դրամ:
  Փաստաթղթերն ընդունվում են ՀՀ Սյունիքի մարզ, ք.Ագարակ , Գարեգին Նժդեհ 1 հասցեում:
Փաստաթղթերի ընդունման վերջնաժամկետ է սահմանվում` 02.09.2026թ.: 
Մրցույթի օր է սահմանվում` 09.09.2026թ:
Անհարաժեշտ է ներկայացնել ստորև ներկայացված փաստաթղթերը`
1)դիմում (Ձև 1).
2)կրթության մասին փաստաթուղթ (դիպլոմ).
3)անձը հաստատող փաստաթուղթ.
4)աշխատանքային ստաժի վերաբերյալ տեղեկանք կամ աշխատանքային գրքույկ (առկայության դեպքում).
5)ինքնակենսագրություն (Ձև 4).
6) մեկ լուսանկար` 3x4 չափի.
7)այլ պետությունների քաղաքացիները` Հայաստանի Հանրապետությունում աշխատելու իրավունքը հավաստող փաստաթուղթ.
8)Հայաստանի Հանրապետության արական սեռի քաղաքացիները ներկայացնում են նաև զինվորական գրքույկ կամ զինվորական կցագրման վկայական.
9)հրատարակված հոդվածների ցանկ կամ գիտական կոչումը հավաստող փաստաթղթեր (դրանց առկայության դեպքում):
Աշխատանքային լիազորություններ և պարտականություններ`
1) պլանավորում և իրականացնում է սաների ուսուցումն ու դաստիարակությունը, կենսագործունեությունը՝ նախադպրոցական կրթության պետական չափորոշիչներին, կրթական ծրագրերին համապատասխան.
2) ուսումնասիրում է սաների անհատական ունակությունները, հետաքրքրությունները և հակումները.
3) նպաստում է սաների մոտ գործունեության տարբեր ձևերի հանդեպ հետաքրքրասիրության բացահայտմանը.
4) աշխատանք է տանում սաների վարքի շեղման, վնասակար սովորությունների վերացման համար.
5) կատարում է ամենօրյա աշխատանք սաների սոցիալ-հոգեբանական հարմարունակության (ադապտացիայի) համար.
6) բուժանձնակազմի հետ համատեղ կանոնավոր իրականացնում է համալիր միջոցառումներ՝ ուղղված սաների առողջության ամրապնդմանը, հոգեբանական զարգացմանը,
7) սաների հետ տարվող ուսումնադաստիարակչական գործընթացում կիրառում է կրթության պետական կառավարման լիազորված մարմնի կողմից երաշխավորված ուսումնական ձեռնարկներ և նյութեր, մանկավարժական արդի տեխնոլոգիաներ, մեթոդներ, հնարներ.
8) խմբում ստեղծում է անհրաժեշտ պայմաններ՝ առօրյան, ուսումնադաստիարակչական աշխատանքները արդյունավետ իրականացնելու համար.
9) ակտիվորեն կիրառում է հաստատության մեթոդկաբինետի համապատասխան նյութերը.
10) երաժշտության դաստիարակի, ֆիզհրահանգչի, այլ մանկավարժական աշխատողների հետ նախապատրաստում է տոները, ժամանցային, մարզական պարապմունքները.
11) ժամանակին տնօրինությանը, բուժքրոջը, ծնողներին տեղեկացնում է սաների առողջական վիճակի փոփոխությունների մասին.
12) վարում է սաների հաճախումների մատյանը.
13) վերլուծում է իր կողմից իրականացվող ուսումնադաստիարակչական գործընթացը, կատարում ինքնավերլուծություն, իրականացնում է բարելավման աշխատանքներ.
14) մասնակցում է մանկավարժական խորհրդի նիստերին, խորհրդատվություններին.
15) ծնողների հետ տանում է աշխատանք՝ ընտանիքում երեխաների դաստիարակության հարցերի ուղղությամբ, ներգրավում և խթանում է հաստատության հետ ակտիվ համագործակցությանը.
16) խնամքով է վերաբերվում խմբին հատկացված գույքին, սարքավորումներին, պիտույքներին.
17) վարում է գույքի, խաղալիքների հաշվառումը.
18) համագործակցում է դաստիարակի օգնականի հետ.
19) ըստ ժամանակացույցի՝ սահմանված կարգով անցնում է բժշկական զննություն:
13. Դաստիարակի պաշտոնը զբաղեցնողը պետք է՝
1) տիրապետի համակարգչով և ժամանակակից այլ տեխնիկայով աշխատելու հմտություններին.
2) իմանա ստորև նշված նորմատիվ իրավական ակտերի այն դրույթները, որոնք վերաբերում են կրթության բնագավառին, կանոնակարգում են պաշտոնի նկարագրով ամրագրված լիազորությունները`
ա. Հայաստանի Հանրապետության Սահմանադրությունը, «Կրթության մասին», «Հանրակրթության մասին», «Նախադպրոցական կրթության մասի», «Լեզվի մասին», «Երեխայի իրավունքների մասին», «Պետական ոչ առևտրային կազմակերպությունների մասին», «Լիցենզավորման մասին» օրենքները, Հայաստանի Հանրապետության աշխատանքային օրենսգիրքը, «Նախադպրոցական ուսումնական հաստատության օրինակելի կանոնադրությունը», Նախադպրոցական կրթության պետական կրթական չափորոշիչը, կրթության պետական կառավարման լիազորված մարմնի համապատասխան նորմատիվ իրավական ակտերը.
բ. մանկավարժության, հոգեբանության, ֆիզիոլոգիայի, հիգիենայի, դաստիարակչական աշխատանքի տեսության և մեթոդիկայի հիմունքները:
14. Որակավորման պահանջները` հաստատության դաստիարակի պաշտոն զբաղեցնողը պետք է ունենա` միջին կամ բարձրագույն մասնագիտական կրթություն` համապատասխան որակավորմամբ կամ միջին կամ բարձրագույն մանկավարժական կրթություն և վերջին տասը տարվա ընթացքում նախադպրոցական կրթության ոլորտում առնվազն երեք տարվա մանկավարժական գործունեության ստաժ:
Մրցույթին կարող են մասնակցել նաև ԿԳՄՍ նախարարի 2025 թ. հուլիսի 22-ի «Նախադպրոցական մանկավարժության, հոգեբանության եվ ուսումնամեթոդական հմտություններ ապահովող միջին մասնագիտական կամ բարձրագույն ուսումնական հաստատության կողմից իրականացվող մոդուլի երաշխավորման կարգը հաստատելու մասին» N 57-Ն  հրամանով երաշխավորված նախադպրոցական մանկավարժության, հոգեբանության և ուսումնամեթոդական հմտություններ ապահովող մոդուլով իրականացվող դասընթացի միջոցով առնվազն 20 կրեդիտ հավաքած անձինք: 

